2006R0765 — RO — 29.07.2008 — 002.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:









▼B

REGULAMENTUL (CE) NR. 765/2006 AL CONSILIULUI

din 18 mai 2006

privind măsurile restrictive împotriva președintelui Lukașenko și anumitor funcționari din Belarus







CONSILIUL UNIUNII EUROPENE, având în vedere Tratatul de instituire a Comunității Europene și, în special, articolele 60 și 301 ale acestuia, având în vedere Poziția comună 2006/362/PESC din 18 mai 2006 de modificare a Poziției comune 2006/276/PESC privind măsurile restrictive împotriva anumitor funcționari din Belarus ( 1 ), având în vedere propunerea Comisiei, întrucât: (1) La 24 martie 2006, Consiliul European a deplâns faptul că autoritățile belaruse nu și-au onorat angajamentele contractate în cadrul OSCE în ceea ce privește organizarea de alegeri democratice, a apreciat că alegerile prezidențiale din 19 martie 2006 au fost esențial viciate de nereguli și a condamnat arestarea, în aceeași zi, de către autoritățile belaruse, a unor manifestanți pașnici care își exercitau dreptul legitim la libertatea de întrunire pentru a protesta împotriva desfășurării alegerilor prezidențiale. În consecință, Consiliul European a decis că ar fi necesară aplicarea de măsuri restrictive împotriva persoanelor răspunzătoare de încălcări ale normelor electorale internaționale. (2) La 10 aprilie 2006, Consiliul a decis adoptarea de măsuri restrictive împotriva președintelui Lukașenko, a conducătorilor belaruși și a funcționarilor răspunzători de încălcări ale normelor electorale internaționale și ale dreptului internațional în domeniul drepturilor omului, precum și de represiunea împotriva societății civile și a opoziției democratice. Este necesar ca aceste persoane să fie supuse unei interdicții de viză, precum și unor alte eventuale măsuri punctuale. (3) Poziția comună 2006/362/PESC prevede necesitatea înghețării fondurilor și a resurselor economice ale președintelui Lukașenko și ale anumitor funcționari din Belarus numiți în acest sens. (4) Aceste măsuri intră în domeniul de aplicare al tratatului. În consecință, în special în scopul garantării aplicării uniforme a acestuia de către operatorii economici din toate statele membre, este necesar un act comunitar pentru asigurarea punerii în aplicare la nivelul Comunității. În sensul prezentului regulament, teritoriul Comunității ar trebui să fie considerat ca înglobând teritoriile statelor membre în care se aplică tratatul, în condițiile stabilite de acesta. (5) Statele membre ar trebui să stabilească regimul sancțiunilor care se aplică în cazul încălcării dispozițiilor prezentului regulament. Sancțiunile prevăzute ar trebui să fie proporționale, eficiente și disuasive. (6) În scopul garantării eficienței măsurilor prevăzute de prezentul regulament, ar trebui ca acesta să intre în vigoare de îndată, întrucât: ADOPTĂ PREZENTUL REGULAMENT:







Articolul 1

În sensul prezentului regulament:

1. prin „fonduri” se înțelege activele financiare și avantajele economice de orice natură, în special, dar nu exclusiv: (a) numerar, cecuri, creanțe în numerar, trate, ordine de plată și alte instrumente de plată; (b) depozite la instituții financiare sau alte entități, solduri în cont, creanțe și titluri de creanțe; (c) titluri de proprietate și instrumente de împrumut, cum ar fi acțiuni, certificate reprezentând valori mobiliare, obligațiuni, bilete la ordin, waranturi, obligațiuni negarantate și contracte pentru instrumente derivate, fie că sunt sau nu tranzacționate la bursă, sau fac obiectul unor plasamente private; (d) dobânzi, dividende sau alte venituri din active sau plusvalori generate de active; (e) credite, drepturi la compensare, garanții, garanții de bună execuție sau alte angajamente financiare; (f) acreditive, conosamente, contracte de vânzare; (g) orice document care atestă deținerea de cote-părți la un fond sau de resurse financiare;

2. prin „înghețarea fondurilor” se înțelege orice acțiuni destinate împiedicării fluxului, transferului, modificării, utilizării sau manipulării de fonduri, care ar avea drept consecință o schimbare a volumului, a valorii, a localizării, a proprietății, a deținerii, a naturii sau a destinației acestora, sau alte modificări care ar putea permite utilizarea acestora, în special gestionarea portofoliului;

3. prin „resurse economice” se înțelege activele de orice natură, corporale sau necorporale, mobiliare sau imobiliare, care nu sunt fonduri, dar pot fi utilizate pentru obținerea de fonduri, bunuri sau servicii;

4. prin „înghețarea resurselor economice” se înțelege orice acțiuni care vizează împiedicarea utilizării resurselor economice pentru obținerea de fonduri, bunuri sau servicii în orice mod, în special, dar nu exclusiv, vânzarea, închirierea sau ipotecarea acestora;

5. prin „teritoriul Comunității” se înțelege teritoriile statelor membre în care se aplică tratatul, în condițiile stabilite de acesta.

Articolul 2

(1) Se îngheață toate fondurile și resursele economice care aparțin președintelui Lukașenko și altor funcționari din Belarus răspunzători de încălcări ale normelor electorale internaționale cu ocazia alegerilor prezidențiale desfășurate în Belarus la 19 martie 2006 și de represiunea împotriva societății civile și a opoziției democratice, precum și persoanelor fizice și juridice, entităților și organismelor asociate, în conformitate cu lista din anexa I, împreună cu fondurile și resursele economice posedate, deținute sau controlate de acestea.

(2) Se interzice punerea la dispoziția persoanelor fizice și juridice, a entităților și a organismelor menționate în anexa I, direct sau indirect, precum și utilizarea în beneficiul acestora, a oricăror fonduri sau resurse economice.

(3) Se interzice participarea benevolă și deliberată la activități care au ca obiect sau efect direct sau indirect eludarea măsurilor menționate la alineatele (1) și (2).

▼M3

Articolul 2a

Interdicția prevăzută la articolul 2 alineatul (2) nu angajează în niciun fel răspunderea persoanelor fizice sau juridice ori a entităților sau organismelor în cauză, în cazul în care acestea nu au știut și nu au avut niciun motiv întemeiat pentru a suspecta că acțiunile lor ar încălca această interdicție.

▼M3

Articolul 3

(1) Autoritățile competente din statele membre, astfel cum sunt indicate pe paginile de internet enumerate în anexa II, pot autoriza deblocarea sau utilizarea anumitor fonduri sau resurse economice înghețate, în condițiile pe care le consideră corespunzătoare, după ce s-a stabilit că fondurile sau resursele economice respective sunt:

(a) necesare pentru a acoperi nevoile esențiale ale persoanelor menționate în lista prevăzută în anexa I și ale membrilor de familie aflați în întreținerea acestora, inclusiv pentru acoperirea cheltuielilor privind plata produselor alimentare, a chiriilor sau rambursarea împrumuturilor ipotecare, a medicamentelor și a tratamentelor medicale, plata impozitelor, a primelor de asigurare și a taxelor pentru utilități publice;

(b) destinate exclusiv plății unor onorarii profesionale rezonabile și rambursării cheltuielilor pentru prestarea de servicii juridice;

(c) destinate exclusiv plății unor comisioane sau taxe pentru servicii legate de păstrarea sau gestionarea curentă a fondurilor sau a resurselor economice înghețate; sau

(d) necesare pentru acoperirea unor cheltuieli excepționale, cu condiția ca statul membru în cauză să fi notificat celorlalte state membre și Comisiei, cu cel puțin două săptămâni înainte de acordarea autorizației, motivele pentru care consideră că ar trebui acordată o autorizație specială.

(2) Statele membre informează celelalte state membre și Comisia în legătură cu orice autorizație acordată în temeiul alineatului (1).

▼B

Articolul 4

(1) Articolul 2 alineatul (2) nu se aplică vărsămintelor în conturi înghețate:

(a) ale unor dobânzi sau ale altor sume datorate pentru aceste conturi sau

(b) ale unor plăți datorate în temeiul unor contracte, acorduri sau obligații, încheiate sau contractate anterior datei la care au intrat conturile respective sub incidența dispozițiilor prezentului regulament,

cu condiția ca aceste dobânzi și alte plăți să rămână în continuare sub incidența dispozițiilor articolului 2 alineatul (1).

(2) Dispozițiile articolului 2 alineatul (2) nu împiedică creditarea, de către instituțiile financiare sau de credit din UE, a conturilor înghețate, atunci când acestea primesc fonduri vărsate de către terți în contul persoanelor, al entităților sau al organismelor prevăzute în listă, cu condiția ca toate sumele suplimentare vărsate în aceste conturi să fie, de asemenea, înghețate. Instituția financiară sau de credit informează de îndată autoritățile competente cu privire la aceste tranzacții.

▼M3

Articolul 5

(1) Fără a aduce atingere normelor aplicabile cu privire la comunicarea de informații, confidențialitatea și secretul profesional, persoanele fizice și juridice, entitățile și organismele:

(a) furnizează de îndată autorităților competente, indicate pe paginile de internet enumerate în anexa II, din statele membre în care își au reședința sau sediul, orice informații care ar putea facilita conformarea cu prezentul regulament, cum ar fi cele cu privire la conturile și sumele înghețate în conformitate cu articolul 2, și transmit aceste informații Comisiei, în mod direct sau prin intermediul acestor autorități competente; precum și

(b) cooperează cu autoritățile competente indicate pe paginile de internet enumerate în anexa II pentru verificarea informațiilor în cauză.

(2) Orice informații furnizate sau primite în conformitate cu prezentul articol se folosesc numai în scopurile pentru care au fost furnizate sau primite.

▼B

Articolul 6

Înghețarea fondurilor și a resurselor economice sau refuzul de a autoriza punerea la dispoziție a acestora, cu condiția ca aceste acțiuni să fie decise cu bună credință, pe motiv că sunt conforme cu dispozițiile prezentului regulament, nu atrage după sine, pentru persoana juridică sau fizică sau entitatea, sau organismul în cauză, personalul de conducere sau salariații acestora, nici o răspundere, de orice natură, cu excepția cazului în care s-a stabilit că înghețarea fondurilor și a resurselor economice respective se datorează unei neglijențe.

Articolul 7

Comisia și statele membre se informează reciproc de îndată cu privire la măsurile luate în conformitate cu prezentul regulament și își comunică orice alte informații utile de care dispun în legătură cu prezentul regulament, în special cele referitoare la încălcările prezentului regulament, problemele întâmpinate în aplicarea acestuia și hotărârile pronunțate de instanțele naționale.

▼M3

Articolul 8

(1) Comisia este autorizată:

(a) să modifice anexa I, pe baza deciziilor luate cu privire la anexa IV la Poziția comună 2006/276/PESC; precum și

(b) să modifice anexa II pe baza informațiilor furnizate de statele membre.

(2) Se publică o comunicare privind procedurile de prezentare a informațiilor în legătură cu anexa I.

▼B

Articolul 9

(1) Statele membre stabilesc regimul sancțiunilor care se aplică în cazul încălcării prezentului regulament și iau toate măsurile necesare pentru garantarea punerii în aplicare a acestora. Sancțiunile prevăzute sunt eficiente, proporționale cu gravitatea faptelor și disuasive.

(2) După intrarea în vigoare a prezentului regulament, Comisiei îi este notificat fără întârziere acest regim de către statele membre, aceasta fiind informată cu privire la orice modificări ulterioare.

▼M3

Articolul 9a

(1) Statele membre desemnează autoritățile competente menționate la articolul 3, articolul 4 alineatul (2) și articolul 5 și le identifică pe paginile internet enumerate în anexa II.

(2) Statele membre notifică Comisiei autoritățile lor competente și coordonatele acestora până la 31 iulie 2008, precum și orice modificare ulterioară de îndată ce are loc.

▼B

Articolul 10

Prezentul regulament se aplică:

— pe teritoriul Comunității, inclusiv în spațiul aerian al acesteia;

— la bordul oricăror aeronave sau nave care se află sub jurisdicția unui stat membru;

— persoanelor, din interiorul sau exteriorul teritoriului Comunității, care sunt resortisanți ai unui stat membru;

— persoanelor juridice, grupurilor sau entităților stabilite sau constituite în conformitate cu legislația unui stat membru și

— persoanelor juridice, grupurilor sau entităților care desfășoară integral sau parțial operațiuni comerciale în Comunitate.

Articolul 11

Prezentul regulament intră în vigoare la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.









ANEXA I







Lista persoanelor menționate la articolul 2 Nume (transcriere în ortografia engleză) Nume (transcriere în ortografia bielorusă) Nume (transcriere în ortografia rusă) Data nașterii Locul nașterii Funcția ►M1 Adresa ◄ ►M1 Numărul pașaportului ◄ ►M1 Cetățenia ◄ Lukașenko Alexandr Grigorievici (Lukashenka Alaksandr Ryhoravich) Лукашенка Аляксандр Рыгоравiч ЛУКАШЕНКО Александр Григорьевич 30.8.1954 Kopys, provincia Vitebsk Președinte Neviglas Ghenadii Nikolaevici (Nievyhlas Hienadz Mikalaevich) Невыглас Генадзь Мiкалаевiч НЕВыГЛАС Геннадий Николаевич 11.2.1954 Parahonsk, provincia Pinsk Șeful administrației prezidențiale Petkevici Natalia Vladimirovna (Piatkevich Natallia Uladzimirauna) Пяткевiч Наталля Уладзiмiраўна ПЕТКЕВИЧ Наталья Владимировна 24.10.1972 Minsk Șef adjunct al administrației prezidențiale Rubinov Anatolii Nikolaevici (Rubinau Anatol Mikalaevich) Рубiнаў Анатоль Мiкалаевiч РУБИНОВАнатолий Николаевич 15.4.1939 Mogilev Șef adjunct responsabil cu mijloacele de informare în masă și ideologia, administrația prezidențială Proleskovski Oleg Vitoldovici (Pralaskouski Aleh Vitoldavich) Праляскоўскi Алег Вiтольдавiч ПРОЛЕСКОВСКИЙ Олег Витольдович 1.10.1963 Zagorsk (Rusia, în prezent Sergijev Posad) Consilier și șef al principalului departament ideologic, administrația prezidențială Radkov Alexandr Mihailovici (Radzkou Alaksandr Mikhailavich) Радзькоў Аляксандр Мiхайлавiч РАДЬКОВ Александр Михайлович 1.7.1951 Votnia Вотня Быховского района Могилевской области (provincia Mogilev, raionul Bykhov) Ministrul educației Rusakevici Vladimir Vasilievici (Rusakevich Uladzimir Vasilievich) Русакевiч Уладзiмiр Васiльевiч РУСАКЕВИЧ Владимир Васильевич 13.9.1947 Vygonoshchi, regiunea Brest Выгонощи, Брестская область Ministrul informației Golovanov Viktor Grigorievici (Halavanau Viktar Ryhoravich) Галаванаў Вiктар Рыгоравiч ГОЛОВАНОВ Виктор Григорьевич 1952 Borisov Ministrul justiției Zimovski Alexander Leonidovici (Zimouski Alaksandr Lieanidavich) Зiмоўскi Аляксандр Леанiдавiч ЗИМОВСКИЙ Александр Леонидович 10.1.1961 Germania Membru în Camera Superioară a Parlamentului; șeful Societății naționale publice de radio și televiziune Konopliev Vladimir Nikolaevici (Kanapliou Uladzimir Mikalaevich) Канаплёў Уладзiмiр Мiкалаевiч КОНОПЛЕВ Владимир Николаевич 3.1.1954 Akulintsy, provincia Mogilev, д. Акулинцы Могилевского района Președintele Camerei Inferioare a Parlamentului Șerghineț Nikolai Ivanovici (Charhiniets Mikalai Ivanavich) Чаргiнец Мiкалай Iванавiч ЧЕРГИНЕЦ Николай Иванович 17.10.1937 Minsk Președintele Comisiei de afaceri externe a Camerei Superioare Kostian Serghei Ivanovici (Kastsian Siarhiei Ivanavich) Касцян Сяргей Iванавiч КОСТЯН Сергей Иванович 15.1.1941 Usokhi, raionul Klitchev, provincia Mogilev Усохи Кличевского района Могилевской области Președintele Comisiei de afaceri externe a Camerei Inferioare Orda Mihail Sergheievici (Orda Mikhail Siarhieevich) Орда Мiхаiл Сяргеевiч ОРДА Михаил Сергеевич 28.9.1966 Dyatlovo, provincia Grodno Дятлово Гродненской области Membru al Camerei Superioare, președinte BRSM Lozovik Nikolai Ivanovici (Lazavik Mikalai Ivanavich) Лазавiк Мiкалай Iванавiч ЛОЗОВИК Николай Иванович 18.1.1951 Neviniani, raionul Vileika, provincia Minsk Невиняны Вилейского р-на Минской обл Secretarul Comisiei electorale centrale (CEC) Miklașevici Petr Petrovici (Miklashevich Piotr Piatrovich) Мiклашзвiч Пётр Пятровiч МИКЛАШЕВИЧ Петр Петрович 1954 Kosuta, provincia Minsk Косута Минской области Procuror general Slijevski Oleg Leonidovici (Slizheuski Aleh Leanidavich) Слiжзўскi Алег Леанiдавiч СЛИЖЕВСКИЙ Олег Леонидович Șeful Direcției pentru organizații sociale, partide și ONG-uri, Ministerul Justiției Hariton Alexandr (Kharyton Alaksandr) Харытон Аляксандр ХАРИТОН Александр Consilier în cadrul Direcției pentru organizații sociale, partide și ONG-uri, Ministerul Justiției Smirnov Evghenii Alexandrovici (Smirnou Yauhien Alaksandravich) Смiрноў Яўген Аляксандравiч CМИРНОВЕвгений Александрович 15.3.1949 Provincia Ryazan, Rusia Prim adjunct al președintelui Curții economice Reuțkaia Nadejda Zalovna (Ravutskaya Nadzieja Zalauna) Равуцкая Надзея Залаўна РЕУТСКАЯ Надежда Заловна Judecător în raionul Moscova din Minsk Trubnikov Trubnikov Nikolai Alexeievici (Trubnikau Mikalai Alakseevich) Трубнiкаў Мiкалай Аляксеевiч ТРУБНИКОВ Николай Алексеевич Judecător în raionul Partizanski din Minsk Kupriianov Nikolai Mihailovici (Kupryianau Mikalai Mikhailavich) Купрыянаў Мiкалай Мiхайлавiч КУПРИЯНОВ Николай Михайлович Procuror general adjunct Suhorenko Stepan Nikolaevici (Sukharenka Stsiapan Mikalaevich) Сухарзнка Сцяпан Мiкалаевiч СУХОРЕНКО Степан Николаевич 27.1.1957 Zdudichi, raionul Svetlogorsk, provincia Gomel Здудичи Светлогорского района Гомельской области Președinte KGB Dementei Vasilii Ivanovici (Dzemiantsiei Vasil Ivanavich) Дземянцей Васiль Iванавiч ДЕМЕНТЕЙ Василий Иванович Prim adjunct, KGB Kozik Leonid Petrovici (Kozik Leanid Piatrovich) Козiк Леанiд Пятровiч КОЗИК Леонид Петрович 13.7.1948 Borisov Șeful federației sindicale Koleda Alexandr Mikhailovici (Kalada Alaksandr Mikhailavich) Каляда Аляксандр Мiхайлавiч КОЛЕДА Александр Михайлович Președintele Comisiei electorale a provinciei Brest Mihasev Vladimir Ilici (Mikhasiou Uladzimir Iliich) Мiхасёў Уладзiмiр Iльiч МИХАСЕВ Владимир Ильич Președintele Comisiei electorale a provinciei Gomel Luchina Leonid Alexandrovici Лучына Леанiд Аляксандравiч ЛУЧИНА Леонид Александрович 18.11.1947 Provincia Minsk Președintele Comisiei electorale a provinciei Grodno Karpenko Igor Vasilievici (Karpenka Ihar Vasilievich) Карпенка Iгар Васiльевiч КАРПЕНКО Игорь Васильевич 28.4.1964 Novokuznetsk, Rusia, provincia Kemerovo Кемеровской области, Россия Președintele Comisiei electorale a orașului Minsk Kurlovici Vladimir Anatolievici (Kurlovich Uladzimir Anatolievich) Курловiч Уладзiмiр Анатольевiч КУРЛОВИЧ Владимир Анатольевич Președintele Comisiei electorale a provinciei Minsk Miațelița Nikolai Timofeievici (Miatsielitsa Mikalai Tsimafeevich) Курловiч Уладзiмiр Анатольевiч КУРЛОВИЧ Владимир Анатольевич Președintele Comisiei electorale a provinciei Mogilev Pișciulenak Mihail Vasilievici (Pishchulenak Mikhail Vasilievich) Мяцелiца Мiкалай Цiмафеевiч МЕТЕЛИЦА Николай Тимофеевич Președintele Comisiei electorale a provinciei Vitebsk Sheyman (Sheiman), Victor Vladimirovich 26.5.1958 Provincia Grodno Secretar de stat în Consiliul de securitate Pavlicenko (Pavliuchenko), Dmitri (Dmitry) Valerievici 1966 Vitebsk Șef al Grupului special de intervenție al Ministerului de Interne (SOBR) ▼M1 Naumov, Vladimir Vladimirovici 7.2.1956 Ministru de interne ▼B Iermoșina Lidia Mihailovna 29.1.1953 Slutsk (Provincia Minsk) Președinta Comisiei electorale centrale Podobed Iurii Nikolaievici 5.3.1962 Slutsk (Provincia Minsk) Locotenent-colonel de miliție, Unitatea de misiuni speciale (OMON), din cadrul Ministerului Afacerilor Interne ▼M1 Bortnik Serghei БОРТНIК Сяргей БОРТНIК Сяргей 28.5.1953 Minsk Procuror general Ul. Surganovo 80-263, Minsk, Belarus MP 0469554 Migun Andrei МIГУН Андрзй МIГУН Андрзй 5.2.1978 Minsk Procuror general Ul. Gorețkovo 53-16, Minsk, Belarus MP 1313262 Râbakov Alexei РЫБАКОЎ Аляксей РЫБАКОЎ Аляксей Judecător la judecătoria Moskovski din Minsk Ul. Jesenina 31-1-104, Minsk, Belarus Iasinovici Leonid Stanislavovici ЯСIНОВIЧ Леанiд Станiслававiч ЯСIНОВIЧ Леанiд Станiслававiч 26.11.1961 Buciani, departamentul Vitebsk, Belarus Judecător la judecătoria Țentralnâi din Minsk Ul. Gorovța 4-104, Minsk, Belarus MP 0515811

▼M3









ANEXA II

Paginile de internet care conțin informații referitoare la autoritățile competente menționate la articolul 3, articolul 4 alineatul (2) și articolul 5 și adresa pentru transmiterea notificărilor către Comisia Europeană

BELGIA

http://www.diplomatie.be/eusanctions

BULGARIA

http://www.mfa.government.bg

REPUBLICA CEHĂ

http://www.mfcr.cz/mezinarodnisankce

DANEMARCA

http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/

GERMANIA

http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html

ESTONIA

http://www.vm.ee/est/kat_622/

IRLANDA

http://www.dfa.ie/home/index.aspx?id = 28519

GRECIA

http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/

SPANIA

www.maec.es/es/MenuPpal/Asuntos/Sanciones%20Internacionales

FRANȚA

http://www.diplomatie.gouv.fr/autorites-sanctions/

ITALIA

http://www.esteri.it/UE/deroghe.html

CIPRU

http://www.mfa.gov.cy/sanctions

LETONIA

http://www.mfa.gov.lv/en/security/4539

LITUANIA

http://www.urm.lt

LUXEMBURG

http://www.mae.lu/sanctions

UNGARIA

http://www.kulugyminiszterium.hu/kum/hu/bal/Kulpolitikank/nemzetkozi_szankciok/

MALTA

http://www.doi.gov.mt/EN/bodies/boards/sanctions_monitoring.asp

ȚĂRILE DE JOS

http://www.minbuza.nl/sancties

AUSTRIA

http://www.bmeia.gv.at/view.php3?f_id=12750&LNG=en&version=

POLONIA

http://www.msz.gov.pl

PORTUGALIA

http://www.min-nestrangeiros.pt

ROMÂNIA

http://www.mae.ro/index.php?unde=doc&id=32311&idlink=1&cat=3

SLOVENIA

http://www.mzz.gov.si/si/zunanja_politika/mednarodna_varnost/omejevalni_ukrepi/

SLOVACIA

http://www.foreign.gov.sk

FINLANDA

http://formin.finland.fi/kvyhteistyo/pakotteet

SUEDIA

http://www.ud.se/sanktioner

REGATUL UNIT

http://www.fco.gov.uk/en/business-trade/export-controls-sanctions/

Adresa Comisiei Europene pentru transmiterea notificărilor:

Comisia Europeană

DG Relații Externe

Direcția A. Crisis Platform and Policy Coordination in Common Foreign and Security Policy

Unit A2. Crisis Response and Peace Building

CHAR 12/106

B-1049 Bruxelles/Brussel (Belgia)

E-mail: relex-sanctions@ec.europa.eu

Tel. (32 2) 295 55 85

Fax (32 2) 299 08 73